

Kirkene i Inderøy sitt tilbud til barn og unge

0 – 18 år

**TRILLETREFF**

Dette er et tilbud til barn mellom 0 og 1 år og deres foresatte som er hjemme i barselpermisjon. Vi møtes ved Sakshaug kirke annenhver uke, mandager, og triller en tur på Straumen. Etterpå samles vi i lillesalen på Kjerkstu, rett ved kirka og spiser felles lunsj.

**PAPPATREFF**

Dette er et uformelt tilbud til fedre som er hjemme i pappapermisjon. Annenhver tirsdag møtes småbarnsfedre og småtassene til en trivelig formiddag med kaffe, noe atått, leking, kanskje en dupp ute i vogna og prating. Ingen mødre til stede.

**NOAHS ARK**

Dette er et tilbud til alle 2åringer i Inderøy. Vi samles og leker Noahs ark sammen. Invitasjon kommer i posten.

**MUSIKKMØTER**

Dette er et tilbud til barn mellom 4 år og 6 år. Vi samles på Inderøyheimen og på MOAS. Der synger vi mye, hører en fortelling og avslutter med litt frukt og saft. Oppstart høsten 2023.

**MIN KIRKEBOK 4**

Fireåringene inviteres til gudstjeneste i sin lokale kirke for å få bok. Invitasjoner til dette kommer i posten når det nærmer seg.

**BAMSEDÅP**

Alle barn i barnehagealder inviteres til kirka for å døpe bamsen/dukka/kosedyret sitt. Etter dåpen samles vi til felles dåpsselskap med middag og dessert, som seg hør og bør.

**SKOLESTARTERMIDDAG OG SKOLESTARTGUDSTJENESTE**

Det å begynne på skolen er stort! Vi i kirka ønsker å være med på å feire denne begivenheten! 6åringene og familiene inviteres til skolestartmiddag på Kjerkstu en ukedag etter skolestart.

En søndag i august inviteres 6åringen og familien til Sakshaug kirke og skolestartgudstjenesten. Her deles «Min kirkebok 6» ut til alle 6åringer. Denne boka er i samme serie som fireårsboka. Invitasjoner kommer i posten.

**KARNEVAL**

Andreklassingene inviteres til karnevalslørdag i februar. Dette skjer på Haugtun forsamlingshus i Framverran. Vi lager masker, synger, spiser fastelavnsboller og feirer en enkel gudstjeneste sammen. Invitasjoner kommer i posten.

**KLUBB I HEGGSTAD KIRKE**

Klubb for 1. og 2.klassinger på Sandvollan. Vi hører en bibelhistorie, synger litt sammen, tegner og spiser litt. Dette skjer rett etter skoletid, i SFOtida. Oppstart i løpet av 2023.

**TÅRNAGENTDAG**

Tredjeklassingene ønskes velkommen til en spennende dag i og rundt Sakshaug kirke. Vi bruker en planleggingsdag på våren. Dette er et nasjonalt tiltak, det vil si at alle døpte tredjeklassinger i hele landet får tilbud om å være med på tårnagenter.

Vi skal løse mysterier, sette fingeravtrykk, tur opp i kirketårnet og mye mer! Invitasjon kommer i posten.

**OPPDRAG: VERDEN**

Dette er vårt misjonstiltak og fjerdeklassingene er invitert. Her har vi fokus på verden rundt oss. Vi reiser til tre ulike kontinent og har ulike aktiviteter tilknyttet de ulike kontinentene. Vi er også innom Sjømannskirken og spiser vafler. Invitasjon kommer i posten.

**FEST FOR FEMTE**

Denne dagen feirer vi med brask og bram at det er 10 år siden barna ble døpt! Dette skjer i og rundt Vestvik kirke i Framverran.

Invitasjon kommer i posten.

**LYS VÅKEN**

Sjetteklassinger inviteres til å overnatte i Sakshaug kirke. Vi samles lørdagsettermiddag og holder det gående til søndag. Et populært og spennende tiltak 😊 Invitasjon kommer i posten.

**GRILL EN PREST**

Sjuendeklassinger inviteres til en dag der de kan spørre en prest om akkurat hva de vil. Elevene jobber med spørsmål på forhånd, i regi av religionsfaget på skolen. Så inviteres alle til Sundsand. Der må prestene våre svare på spørsmålene som kommer også avslutter vi med felles grilling.

**KONFIRMASJON**

Konfirmasjon har kirka drevet med lenge så dette er kjent. Konfirmantene melder seg på konfirmasjon hos oss og vi samles omtrent en gang hver måned hele året fram til mai da konfirmasjonen er. I tillegg skal vi på leir en helg, og konfirmantene deltar på fasteaksjonen i regi av Kirkenes nødhjelp. Vi skal også ha nattcup i volleyball og mye annet moro. Samlingene foregår på Kjerkstu som ligger like ved Sakshaug kirke.

**K+**

K+ er et tilbud til ungdommer som ønsker å bidra som ledere og forbilder. Gjennom K+ får ungdommene ledertrening og de får dra på sin egen leir før de deltar som ledere på konfirmantene sin leir.

De får også tilbud om å delta på «Kvelds og Quiz», en kveld i måneden med trivsel, spørsmål og god kveldsmat.

**TILBUD TIL HELE FAMILIEN:**

MandagsMiddag En gang i måneden serveres det middag på Kjerkstu. Dette er for alle som ønsker å spise en god middag i hyggelig selskap!

Kirkesafari: Vi reiser med buss rundt i Inderøy og besøker alle kirkene våre.

**SPØRSMÅL ELLER UTEBLITT INVITASJON**?

Ta kontakt med Silje Vang Pedersen, menighetspedagog, på telefon 907 35 272 eller mail silje.vang.pedersen@inderoy.kirken.no, så ordner det seg! 😊

Følg oss på Facebook og Instagram, Kirkene i Inderøy.

Nettsted: [www.inderoy.kirken.no](http://www.inderoy.kirken.no)

